Downloaded from YTS.MX
Official YIFY movies site: YTS.MX
9. MARRASKUUTA 2023
Tänään on torstai 6. elokuuta 2015. Haastattelen Sarah Corbettia.
Tiedätkö, miksi olet täällä? - Tiedän.
Kerro minulle. - Koska isä kuoli.
Selvä.
Istuhan alas.
Minun nimeni on Brandy. Juttelen sinun kanssasi tänään.
Mikä oli isäsi nimi? - Jason Paul Corbett. C-O-R-B-E-T-T.
Mikä on äitisi nimi? - Molly Martens.
Entä isoisäsi nimi? - Tom Martens.
Millä nimellä kutsut häntä? - Tom-vaari.
Tom-vaari.
2. ELOKUUTA 2015
8 VUOTTA AIKAISEMMIN
Hätäkeskus. Mistä osoitteesta soitatte?
Nimeni on Tom Martens. Osoite on Panther Creek Court.
Tarvitsemme apua. - Mikä siellä on hätänä?
Tyttäreni mies, minun vävyni,
riiteli tyttäreni kanssa.
Puutuin asiaan ja löin häntä päähän.
Millä? - Pesäpallomailalla.
Pesäpallomailallako? - Juuri niin.
Apua!
Onko hän tajuissaan? - Ei ole.
Hengittääkö hän?
En osaa sanoa.
Olin unten mailla, kun puhelin soi.
KOMISARIO THOMPSON
Öiset puhelut eivät tiedä hyvää.
Nousin heti ja lähdin liikkeelle.
Suuntasin Pohjois-Carolinan Meadowlandsiin.
Päästyäni perille menin makuuhuoneeseen. Näky oli kauhea.
En ollut aikoihin nähnyt verisempää rikospaikkaa.
Naisasukas kertoi nimekseen Molly Corbett.
Uhri oli hänen miehensä Jason Corbett.
Täällä on aika viileää.
Kerro, mitä tänään tapahtui.
Meillä oli riitaa.
Kenellä? - Miehelläni.
Tyttäreni näki painajaisen.
Mieheni heräsi ja suuttui.
Hän kuristi minua. - Millä tavalla?
Ensin hän painoi kädellä tästä.
Kun hän hellitti hetkeksi, huusin kovaan ääneen.
Sitten muistan vain sen, kun isä tuli. - Selvä.
Kuulin yläkerrasta riitelyä ja töminää.
Se kuulosti pahalta.
Nappasin mailan ja juoksin yläkertaan.
Kun avasin oven,
hän piti Mollya näin.
Hän näki minut -
ja kiersi käden kurkun ympäri näin.
Käskin päästää irti.
"Tapan hänet." - "Päästä irti."
Hän alkoi raahata Mollya kylpyhuoneeseen päin.
Löin häntä pesäpallomailalla.
Hän kurotti ottamaan mailan.
Jason sai otteen mailasta.
Hän yritti lyödä isää, mutta taisi lyödä ohi.
Minä...
Löin häntä päähän. - Millä sinä löit?
Yöpöydälläni oli pihakivi. - Selvä.
En ole varma. Löin päähän tai olkapäähän.
Montako kertaa löit Jasonia? - En tiedä.
Et muista.
En tiedä.
En osaa sanoa, montako kertaa löin tai montako kertaa hän töni minua.
Se oli tappelu.
He väittivät taistelleensa henkensä edestä.
Aviomiehellä oli kauheat vammat. Heissä ei ollut naarmuakaan.
Pohjois-Carolinassa on oikeus puolustautua.
Mutta kuka tässä lopulta oli uhri?
KUOLEMA AMERIKKALAISESSA AVIOLIITOSSA
Tiedät kai, että miehesi ei selvinnyt?
En uskonutkaan niin. - Hän ei selvinnyt hengissä.
Kauanko olette olleet yhdessä?
Suunnilleen seitsemän vuotta.
Lapset eivät ole biologisesti minun.
Hänen ensimmäinen vaimonsa kuoli.
Kehen otamme yhteyttä hänen suvustaan? - Voi luoja.
Entä, jos pelkään hänen sukuaan?
Pelkään, että he vievät lapset.
Oletteko naimisissa? - Olemme.
Adoptoitko lapset? - En.
Sitten niin voi käydä.
IRLANTI
PÄIVÄ JASONIN KUOLEMAN JÄLKEEN
Veljelleni soitettiin, että Jason oli kuollut.
Mollyn kanssa oli ollut riitaa.
TRACEY JASONIN SISKO
Jason kaatui ja löi päänsä.
Soitin heti Mollylle, mutta hän ei vastannut.
En voinut ymmärtää koko juttua. En voinut uskoa sitä.
Olin läheinen Jasonin kanssa.
Meillä oli suuri perhe.
Vartuimme Janesborossa Limerickissä.
Jason, Wayne ja minä olemme nuorimmat.
Jason oli paras ystäväni.
Kun kuulin uutisen, ajattelin ensimmäiseksi Jackia ja Sarahia.
Olin muutaman tunnin kuluessa matkalla Amerikkaan.
Aioin selvittää, mitä Jasonille tapahtui, ja huolehtia Jackista ja Sarahista.
DAVID TRACEYN MIES
Meidän oli päästävä sinne pian.
Jason oli nimennyt minut ja Traceyn lastensa huoltajiksi.
Hain testamentin Jasonin asianajajalta ja lensin Amerikkaan.
Aloimme koordinoida tutkintaa syyttäjänviraston kanssa.
Huomasin, että tapaus olisi erilainen kuin yleensä.
ALAN MARTIN APULAISSYYTTÄJÄ
Olen entinen FBI-agentti. - Mitä teit FBI:llä?
Olin ensin rikososastolla -
ja sitten vastavakoilussa.
Tom Martens on entinen FBI-agentti.
Häntä on koulutettu ja hän koulutti muita kuulustelutaidossa.
Emme hoitaisi tehtäväämme oikein, jos uskoisimme heti kaiken,
mitä kuoleman aiheuttanut henkilö sanoo.
Ehkä minun olisi paras kertoa koko tarina.
Siitä saa kuvan mielentilastani. - Selvä.
Tom pyrkii hallitsemaan tarinaa ja esittelemään sen omasta näkökulmastaan.
Tom ei myönnä nähneensä, kun Molly löi Jasonia.
Liittyikö Molly missään vaiheessa mukaan?
Kun menetin mailan ja Molly rimpuili itsensä irti,
hän harhautti miestään jotenkin. En ehtinyt nähdä kaikkea.
Sitä on vaikea uskoa.
Olin tapahtumayönä paikalla. Molly äiti oli läsnä talon kellarissa.
Saimme häneltä lausunnon.
Sharon Martens sanoi heränneensä meteliin Ja tyttärensä huutoon.
Hänen miehensä nousi sängystä tutkimaan tilannetta.
Sillä välin Sharon nukahti uudelleen.
TAISIN NUKAHTAA UUDESTAAN
Täysin käsittämätöntä. Millainen isoäiti ja äiti tekisi niin?
Sharon Martens väitti, ettei hän reagoinut mitenkään -
räjähtävän väkivaltaiseen tapahtumaan,
vaikka talo oli täynnä ihmisiä, joista hän välitti.
Se ei ole uskottavaa.
Tutkimme myös hätäpuhelua.
...kolme, neljä.
Yksi, kaksi, kolme, neljä. Hyvä. - Yksi, kaksi, kolme, neljä.
Ensihoitajat kuuntelivat nauhoituksen. Se ei kuulostanut elvytykseltä.
Oikea elvytys on niin vaikeaa, ettei ääneen laskeminen onnistu.
Minä lasken. Yksi, kaksi, kolme, neljä.
Ensihoitajien mukaan Jasonin ruumis oli viilennyt.
Toinen heistä jopa kysyi ääneen, mihin kellonaikaan se oli tapahtunut.
Näyttö ei kelpaa,
koska ruumiin kylmenemisessä on useita eri tekijöitä,
mutta tieto oli meille tärkeä.
On mahdollista, että Martensit -
sopivat asioista keskenään, ennen kuin he soittivat poliisit.
MEADOWLANDS POHJOIS-CAROLINA
Kuulimme, että muutama tunti Jasonin kuolemasta -
Molly ja Thomas Martens palasivat kotiin.
Siinä vaiheessa lapset olivat Molly Martensin perheen hoivassa.
Martensit hakivat Jackin ja Sarahin huoltajuutta -
ja adoptio-oikeutta 48 tunnin sisään.
Pyysin saada puhua heille puhelimessa tai tavata heitä valvotusti.
Halusin halata heitä. He olivat menettäneet isänsä.
Molly ei sallinut sitä.
Kaikki tapahtui yhtä aikaa.
Halusin myös nähdä veljeni.
Hautaustoimiston johtaja pahoitteli asiaa, mutta häntä oli kielletty -
näyttämästä Jasonia meille.
Uskon, että Molly halusi tuhkata Jasonin ennen kuin ehdin paikalle.
Mietin, mitä Molly oli tehnyt.
Saimme ruumiinavausraportin.
Raportti oli -
kauheaa luettavaa.
Jasonin otsassa, silmän alla ja lapaluissa oli jälkiä.
Sitten raportti kuvaa pään.
Koko 30-vuotisen syyttäjänurani aikana -
en ole nähnyt mitään tällaista.
Hänen päähänsä -
oli osunut niin monta iskua,
että patologi ei voinut laskea niitä.
Jäljet olivat päällekkäisiä.
Pala Jasonin kalloa oli pudonnut pöydälle.
Sellaisen vamman tuottaminen vaatii valtavasti voimaa.
Neljän päivän oikeustoimien jälkeen sain vihdoin nähdä Jasonin.
Oli kauheaa nähdä, mitä ihminen voi tehdä toiselle.
Hänen lapsensa nukkuivat vain muutaman metrin päässä.
Jason ajatteli viimeiseksi varmasti heitä.
Pidin häntä kädestä ja lupasin, että lapsille kävisi hyvin,
ja että oikeus toteutuisi.
4 PÄIVÄÄ JASONIN KUOLEMASTA
Jack ja Sarah olivat tapahtuman aikaan makuuhuoneissaan.
Halusimme, että ammattilainen puhuttaisi heidät.
Heidät vietiin Dragonfly Child Advocacy -keskukseen.
Aloitetaan ihan ensimmäisestä asiasta. Miten isäsi kuoli?
Siskoni näki painajaisen.
JACK 10 VUOTTA
Siinä oli hyönteisiä.
Hänen sängyssään oli keijukaispeittoja ja hyönteisiä.
Isä suuttui ja alkoi huutaa äidille, ja sitten äiti huusi.
Isoisä tuli ylös ja löi isää mailalla.
Sitten isä otti mailan ja löi isoisää.
Sitten äiti...
Meidän piti maalata se kivi.
Se osui isän ohimoon, ja hän kuoli.
Mistä tiesit, että siskosi näki painajaisen?
Vanhempani... Äiti kertoi. - Selvä.
Riitelivätkö äiti ja isä ennen tätä?
Isä suuttuu aina äidille yhden valon takia.
SARAH 8 VUOTTA
Mitä isä teki? - Isä huusi äidille.
Löikö isä koskaan äitiä?
Yhden kerran.
Hän suuttui yksinkertaisista asioista.
Kenelle hän suuttui? - Äidille.
Näitkö, kun hän suuttui? - Näin.
Mitä hän teki suuttuessaan?
Hän satutti äitiä fyysisesti ja sanallisesti.
Näitkö isän satuttavan äitiä?
Näin pari kertaa. - Mitä sinä näit?
Läimäyksiä, lyömistä ja tönimistä.
Lapset antavat lausunnot Jasonista. Ne pitää ottaa huomioon.
Toisaalta he käyttivät sanoja, joita 8- ja 10-vuotiaat eivät juuri käytä.
Hän satutti äitiä fyysisesti ja sanallisesti.
Se pistää silmään.
Mistä tiedät, että äiti pelkää isää? - Äiti sanoi niin.
Äiti kertoi minulle.
Kuka kertoi siitä? - Äiti.
Äiti kertoi. - Äitisi kertoi siitä.
On mahdollista, että lapsia on valmisteltu.
He toistivat sen, mitä äiti oli kertonut tapahtumayöstä -
ja aiemmista tapahtumista.
Äiti sanoi sen kun olin kuusi, ei neljä tai viisi.
"Isäsi ei ole kovin hyvä isä."
Miksi hän sanoisi niin Sarahille?
Mikä on totuus ja mikä ei?
Palasimme Mollyn ja Tomin kuulusteluihin.
Tiesin olevani alakynnessä.
Hän harrasti kamppailulajeja ja nyrkkeilyä.
Yritin pysyä mailan mitan päässä.
Aivan. - Pelkäsin kuollakseni.
Halusimme vahvistaa, oliko Jasonilla kokemusta -
karatesta, kamppailulajeista tai nyrkkeilystä.
Viikon sisällä Jasonin kuolemasta -
Davidsonin piirikunnan seriffi otti yhteyttä minuun.
He kysyivät, oliko Jason vapaaottelija -
tai ammattinyrkkeilijä,
ja oliko sukumme mukana IRA:n toiminnassa.
Se oli naurettavaa.
He tekivät kaikkensa Jasonin maineen tahrimiseksi.
Maailman täytyy kuulla totuus Jasonista.
Hän oli todella hyväluontoinen mies. Hän hymyili aina.
Kaikki pitivät Jasonista.
BRENDAN JASONIN YSTÄVÄ
Hän oli karismaattinen ja kovaääninen. Jasonin huomasi.
Perhe oli hänelle tärkein.
En pitänyt häntä romantikkona, kunnes hän tapasi ensimmäisen vaimonsa Magsin.
Olimme kerran viihteellä, kun esittelin Magsin Jasonille.
Heidät oli kuin luotu toisilleen.
LYNN MAGSIN PARAS YSTÄVÄ
Minä, Margaret, otan sinut, Jason, miehekseni,
ja lupaan rakastaa sinua myötä- ja vastoinkäymisissä -
aina kuolemaan asti.
He rakensivat talon, Mags perusti päiväkodin -
ja Jason sai ylennyksen.
Elämä oli kuin satua.
Jasonille lapset olivat kaikki kaikessa.
Hän oli onnellisimmillaan lasten synnyttyä.
Hyvä poika. Rakastan Sarahia.
JASONIN ÄÄNI
Olet hyvä poika, Jack. Tiedätkö, mitä Sarah sanoi?
Hän antaa sinulle lahjaksi traktorin,
koska olet hänen veljensä, ja hän rakastaa sinua.
Pois minun tuolistani.
Se oli hänen elämänsä alku.
Mitä sinä teet? Tanssitko sinä?
Kaikki muuttui yhden puhelun myötä.
Mags oli saanut astmakohtauksen.
Kiiruhdin mieheni kanssa sairaalalle.
Jason oli Magsin kanssa. Kuulimme, kuinka hän -
anoi, ettei Mags lähtisi -
ja jättäisi häntä.
Jason -
musertui palasiksi sillä hetkellä.
IKÄVÖIN SINUA PÄIVÄ PÄIVÄLTÄ ENEMMÄN
Hän kirjoitti Magsille kirjeitä ja jätti ne haudalle.
OLET AINA ELÄMÄNI RAKKAUS JA UNELMIENI NAINEN
Koko suku oli apuna, mutta Jason ei silti ehtinyt surra.
Hän oli kahden pikkulapsen yksinhuoltaja, jolla oli myös päivätyö.
Hän etsi ilmoituksella au pairia.
Silloin Molly Martens ilmestyi elämäämme.
Olin parikymppinen ja olin useamman kuukauden suhteessa,
jossa tulin yllättäen raskaaksi.
Koin melko pian keskenmenon.
Keskenmenon kokeneet tietävät,
että se on rankka kokemus.
Suhteen toinen osapuoli oli henkilö,
jonka kanssa en halunnut olla loppuelämääni.
Tuntui helpommalta lähteä kauas ja nauttia maailmasta.
Lasten parissa työskentely oli luonteva valinta.
Liityin au pair -toimistoon.
Jason kirjoitti profiilissaan menettäneensä vaimonsa.
LESKI-ISÄ ETSII AU PAIRIA
Se kävi tunteisiin. Kaksi pikkuista oli vailla äitiä.
Koin tarvetta auttaa heitä.
Molly oppi kuin luonnostaan huolehtimaan pikkulapsista.
Hänen pikkuveljensä syntyivät,
kun hän oli tarpeeksi vanha auttamaan heidän kanssaan.
Hän osasi aina huomioida pojat hienosti.
Saavuin Irlantiin sateisena päivänä.
Jasonin kanssa oli helppo tulla toimeen.
Hän oli hurmaava ja hauska. Koin olevani huomion keskipiste.
Molly oli ollut Irlannissa vasta tovin,
kun aloin huomata, että heidän välillään oli jotain.
Rantaretkillä he jäivät kävelemään kahden.
Tracey taisi sanoa, että se oli muutakin kuin työnantajan ja työntekijän suhde.
Koin tuovani iloa Jackin, Sarahin ja Jasonin elämään.
Hae sandaalit.
Pue ne sukkahousujen päälle. Täällä tarvitaan kesälläkin sukkahousut.
Kuinka vanha sinä olet? - Kaksi.
Kaksi ja puoli. - Niin.
Entä sinä? - Neljä ja puoli.
Etkö olekaan yksi ja puoli? Oletko varma?
Joskus pidät tällaista ääntä.
Se kuulostaa puolitoistavuotiaalta.
Sarah alkoi pian kutsua minua äidiksi.
Minusta tuli heille äiti -
jo ennen kuin minusta tuli heille äiti.
Se oli upeaa.
Molly sai Jasonin hymyilemään pitkästä aikaa.
Jasonin lähettämistä sähköposteista näkyy,
että hän halusi hidastaa tahtia.
"Olen huolissani Jackista ja Sarahista. He ovat kokenet tarpeeksi surua.
Tiedän, että he kestävät paljon, mutta en halua tuottaa heille enää tuskaa.
Minua pelottaa, Molly. En halua menettää sinua,
mutten myöskään halua, että Jack ja Sarah menettävät taas äidin,
jos me eroammekin."
Molly taas halusi, että suhde vahvistettaisiin.
Hän vänkäsi asiasta jatkuvasti.
EN AIO VAIN ODOTTAA, KUN SINÄ MIETIT ASIAA LOPUTTOMIIN.
Lopulta Jason alkoi puhua siitä,
että Jack ja Sarah saisivat uuden elämän -
vakaassa perheessä äidin ja isän kanssa.
Olin viettämässä iltaa kavereiden kanssa.
Jason tuli ensin sisään, ja perässä tuli Molly sormus sormessaan.
Ilahduin ja toivotin molemmille onnea. Mags haluaisi heille onnea.
Lopulta päätimme muuttaa Yhdysvaltoihin.
Syynä oli elämäntapa -
ja etenkin lapsille sopiva ympäristö.
MEADOWLANDS POHJOIS-CAROLINA
Olin innoissani perheen uudesta alusta.
SARAH 15 VUOTTA
Talo näytti minusta kartanolta.
Se oli hieno. Kaikki oli isompaa kuin Irlannissa.
Kun pääsin sisälle, juoksin huoneessani ympyrää.
Rakastin isoa puutarhaa, koska isä sanoi, että saisimme trampoliinin ja koiran.
Kaikki olivat innoissaan uudesta seikkailusta Amerikassa.
JACK 17 VUOTTA
Solahdimme joukkoon tuosta vain, kun muutimme Meadowlandsiin.
Lähdimme heti mukaan kaikkeen. Uimme ja liityimme joukkueisiin.
Kaikki olivat mukavia ja ystävällisiä.
Siellä oli hyvä asua.
Muutama viikko muuton jälkeen -
pidettiin häät.
Se oli iloinen tapahtuma, jota kaikki odottivat.
Halusimme Jasonille hyvää, ja matkustimme paikalle hänen tuekseen.
Kaikki olivat innoissaan.
Jason ja Molly järjestivät ohjelmaa.
Kävimme NASCARissa, grillasimme, pelasimme pelejä ja pidimme hauskaa.
Molly Knoxvillesta...
HÄITÄ EDELTÄVÄ ILTA
...ja Jason Limerickistä, Irlannista!
Bestmanina esittelin kaikki toisilleen. Tulimme heti toimeen.
Lauloimme, joimme ja tanssimme.
Tunnelma oli katossa.
Hän näytti iloiselta.
Seuraavana päivänä häissä minulla alkoi selvitä,
että jokin oli vialla.
Juttelin kaason, Susien, kanssa.
Minulla oli puhe valmiina.
Juttelin ennen puhetta Traceyn kanssa ja sanoin, että tarina oli kuin satua.
Hän alkoi puhua siitä, miten romanttista kaikki oli.
Kuinka Molly lähti Irlantiin Jasonin lasten kummiksi,
koska hän oli Magsin lapsuudenystävä.
Mitä?
Ja nyt hänestä tulee lasten äitipuoli.
En ymmärtänyt yhtään.
Molly oli au pair.
En ollut uskoa häntä.
Oli hämmentävää, että häiden amerikkalaiset vieraat uskoivat niin.
Miksi joku keksisi sellaisen tarinan?
ELOKUU 2015
Tutkinnan kuluessa haastattelimme Mollyn tuntevia ihmisiä,
kuten ystäviä, sukulaisia ja naapureita.
Kuulimme todella outoja juttuja.
Muuan naapuri kertoi Mollyn kuuluneen kirjakerhoon.
Yksi kerhon naisista kertoi innoissaan raskaudestaan.
Molly taas kertoi kaikille pitkän tarinan siitä,
kuinka hän oli synnyttänyt Sarahin.
Osa paikalla olleista tiesi, ettei se ollut totta.
Silti tarina kerrottiin muille läsnäolijoille.
Molly oli kertonut yliopistokaverilleen syöpään kuolleesta siskosta.
Sekään ei ollut totta.
Hän keksi tarinan olemattomasta siskosta.
Mitä merkitystä Mollyn kertomilla valheilla on?
Tapahtumayönä paikalla oli kolme henkilöä. Jason ei voi kertoa tarinaansa.
Kaksi muuta ovat Tom ja Molly.
Molly puheisiin ei voi luottaa.
Samalla selvisi myös,
että Molly oli jatkuvasti vaatinut -
saada adoptoida Jasonin lapset.
Vain kuukausia häiden jälkeen -
Molly puhui eroasianajajalle oikeuksistaan lasten suhteen.
Halusin adoptoida heidät, koska he olivat lapsiani.
Olin heidän äitinsä ja he olivat lapsiani.
Olimme harkinneet adoptioseremoniaa osaksi vihkimistä.
Moni lupaus jäi täyttymättä. Se oli yksi isoimmista.
Otin asian usein puheeksi.
"Miten adoptioprosessi sujuu? Voinko auttaa jotenkin?"
Jason sanoi hoitavansa asian, eikä mitään koskaan tapahtunut.
Jasonin kuoleman jälkeen saimme nähdä hänen kirjeenvaihtoaan.
Jason oli yrittänyt pitää lupauksensa adoption suhteen.
Jason lähetti asianajajalle sähköpostia.
SAANKO AVIOERON SATTUESSA PITÄÄ LAPSET?
Vastauksessa silmään pistää yksi lause.
AVIOERON SATTUESSA TUOMARI VOI PÄÄTTÄÄ,
ETTÄ LASTEN KANNALTA ON PARASTA ANTAA HUOLTAJUUS MOLLYLLE.
Jason ei ottaisi riskiä.
15. ELOKUUTA 2015
13 PÄIVÄÄ JASONIN KUOLEMASTA
Davidsonissa käydään huoltajuuskiistaa suljettujen ovien takana.
Sen kohteina ovat 10-vuotias Jack Corbett ja kahdeksanvuotias Sarah Corbett.
Lapset ovat Molly Paige Martensin hallussa.
Molly sanoi, että Tracey ja David halusivat viedä meidät pois,
ja että Molly oli voitolla oikeudenkäynnissä.
Molly kertoi meille uudesta elämästämme.
Hän katseli jo asuntoja ja autoja ja etsi meille uutta koulua.
Tilanne on käsittämätön.
Lapset ovat Irlannin kansalaisia, kuten heidän isänsäkin oli.
Ei ole mitään adoptiota tai kaksoiskansalaisuutta.
He ovat Irlannin kansalaisia.
Esitimme todisteet siitä, että olin heidän äitinsä.
Käytin heitä lääkärissä ja hoidin ateriat ja kaikki päivittäiset askareet.
Todistimme sen oikeudessa.
Heidän kotinsa oli minun kanssani, ja he olivat turvassa.
18. ELOKUUTA 2015
Olemme kokoontuneet päättämään -
Sarah ja Jack Corbettin huoltajuudesta.
Sarahin ja Jackin vanhemmat haluaisivat lastensa kasvavan synnyinmaassaan -
tutun kulttuurin, uskonnon ja tapojen keskellä.
Vanhempien suvut ovat valmiita huolehtimaan lapsista tavalla,
joka on heille parhaaksi.
Lapset palaavat Irlantiin.
Kaikki hokevat, että Jason halusi lapsensa Irlantiin sukunsa luo.
Jason halusi elää.
Ei hän ajatellut kuolevansa. Minä en ajatellut, että hän kuolisi.
Jos hän olisi ajatellut kuolevansa,
hän olisi halunnut lapsilleen äidin.
Uskon siihen vakaasti.
Muistan, kun minut haettiin pois.
Pihaan tuli poliisiauto.
Siitä nousi kaksi poliisia.
Pihaan ajoi myös pakettiauto, jossa oli kaksi ihmistä.
Oikeus oli käskenyt hakea lapset.
Jack potki ja huusi.
"Minä en lähde mihinkään. Ette voi viedä minua."
Sarah vain itki.
Pidin Jackia kädestä ja kysyin, mihin meitä vietiin.
"Keitä te olette? Mihin te viette meidät?"
Hajosin täysin ja itkin,
mutta yritin pysyä järjissäni ja ymmärtää tapahtunutta.
Miten se oli mahdollista?
Rakastan teitä.
Muistan, että hyvästelin hänet, ja sanoimme rakastavamme toisiamme.
Olin 10-vuotias. Hän oli aina ollut läsnä elämässäni.
Hyvästelin henkilön, joka oli aina ollut äitini.
Rakastin Mollya.
Luulin, että näkisimme taas pian. En nähnyt heitä enää koskaan.
11-vuotias Jack ja kahdeksanvuotias Sarah palasivat eilen Irlantiin.
Molly Martensia ja hänen isäänsä Thomas Martensia epäillään osallisuudesta-
Jason Corbettin kuolemaan.
Kun palasin Irlantiin, jouduimme keskelle mediamylläkkää.
JASONIN POLKU VALAISEMME JACKIN JA SARAHIN TIEN KOTIIN
Järkyttävän moni oli kiinnostunut tapauksesta.
Olin luvannut Jasonille, että hänet haudattaisiin Magsin viereen.
Paikalla oli paljon väkeä tukemassa meitä.
Kävelimme arkun perässä viimeiset 200 metriä.
ISÄ
Oli vaikea käsittää, etten näkisi häntä enää.
VAIMO JA ÄITI MARGARET (MAGS) CORBETT
RAKAS AVIOMIES JASON CORBETT
Pidin Sarahia sylissäni, kun hän kysyi,
miten hän menetti kolme vanhempaa.
Halusin luottaa Traceyyn ja Davidiin.
Muistan ajatelleeni, että minun pitäisi luottaa heihin.
Se oli vaikeaa, koska en halunnut kärsiä enempää.
Lapset olivat läpikotaisin traumatisoituneita.
He tarvitsivat äidin, joten otin sen roolin.
Olimme onneksi kouluttautuneet sijaisvanhemmiksi.
Tiesimme, mitä lapset tarvitsivat. Terapia oli tärkeä osa parantumista.
Suku ei sallinut yhteydenpitoa. He eivät vastanneet puheluihin.
Lähetin viestejä lapsilleni sosiaalisen media avulla.
TEIDÄT VIETIIN MINULTA KOLME VIIKKOA SITTEN
En ole puhunut heille sitten viimeisen vierailun.
MOLLYN ÄÄNI NEWSTALK IRELAND
Sen piti olla vierailu, ei jäähyväiset.
Kunpa joku kertoisi, että rakastan heitä.
MOLLYN ÄÄNI KLASSIKKOHITIT 4FM
Toivotan sydämestäni hyvää syntymäpäivää.
He yrittivät lentää koulumme yli.
Molly pyysi somessa ihmisiä kertomaan meille, että hän rakasti meitä.
SOITA KOTIIN. RAKKAUDELLA, ÄITI
MINULLA ON IKÄVÄ TEITÄ. TAISTELEN LOPPUUN ASTI.
Se oli jatkuvaa.
Rakensimme lapsille turvallista ympäristöä.
He yrittivät tuhota kaiken.
Emme halunneet yhteydenottoja. He tappoivat lapsilta isän.
Odotimme tuloksia toksikologilta.
Tutkinnan alussa meille kerrottiin,
että Jason oli ollut humalassa.
Hän oli juonut.
Hän käyttäytyi villisti.
Oliko hän mielestäsi humalassa? - Kyllä oli.
Eikä vain humalaisen holtiton.
Saimme tieteellisen todisteen, ettei väite pitänyt paikkaansa.
TOKSIKOLOGINEN RAPORTTI
Lukema oli 0,2 promillea.
Autoa saa ajaa 0,8 promillen humalassa.
Hän ei ollut kuollessaan humalassa.
Vähäisen alkoholin lisäksi -
Jasonista löytyi pieniä määriä Mollyn unilääkettä.
Ottiko hän sen vapaaehtoisesti vai tietämättään?
Siihen emme taida koskaan saada vastausta.
Tarinan paikkansapitävyydestä alkoi kertyä epäilyksiä.
Kävin läpi Tomin kuulustelun tappelun kulusta.
Siinä ei ollut järkeä.
Hän puolustautui pitämällä Mollya edessään meidän välissämme.
Pelkäsin, että osuisin Mollyyn.
Yritin päästä ympäri ja harhauttaa Jasonia,
että hän päästäisi irti.
Suuri osa Jasonin vammoista oli takaraivossa ja pään sivuilla.
Miten voi lyödä mailalla takaraivoon, jos seisoo kasvotusten?
Todennäköisemmin uhri yritti paeta tai iskijä lähestyi takaa.
Rikospaikalla oli veriroiskeita useammassa huoneessa.
Niitä oli vanhempien makuuhuoneessa, käytävällä ja kylpyhuoneessa.
Seinissä oli jälkiä lyömäaseista.
Veriroiskeasiantuntijan mukaan jäljet näyttävät siltä,
että Jasonia lyötiin, kun hän kaatui.
Etenkin yhdessä kohtaa Jasonia lyötiin, kun hänen päänsä oli lähes lattiassa.
Häntä lyötiin päähän, kun hän oli jo kaatunut.
Verta oli myös makuuhuoneen oven takana.
Huoneessa tapahtui mahdollisesti jotain väkivaltaista -
jo ennen kuin Tom tuli paikalle.
Joutuiko Tom mukaan Mollyn tekoon?
Vaikka se olisi alkuun ollut itsepuolustusta,
lyöminen täytyy lopettaa, kun Jason ei enää ole aggressiivinen.
He jatkoivat ja hakkasivat hänet kuoliaaksi.
Tutkinnan tulos oli, että sopivin syyte olisi tappo.
Se ei ollut vahinko, vaan tahallista pahantekoa.
Entinen malli ja hänen isänsä, entinen FBI-agentti,
ovat syytteessä aviomiehen murhasta.
He aikovat luultavasti kiistää syyllistyneensä tappoon.
Rangaistus voi olla jopa elinkautinen.
Kummastakin on maksettava 200 000 dollarin takuut.
Heidän on luovutettava passinsa -
ja jätettävä kaikki yhteydenpito Corbettin sukuun,
etenkin Jason Corbettin lapsiin.
5 KUUKAUTTA JASONIN KUOLEMASTA
Ensimmäiset kuukaudet Irlannissa olivat vaikeita.
Olin yksinäinen.
En luottanut kehenkään.
Minulla ei ollut paljon ystäviä, ja kaipasin ystäviäni Amerikassa.
Ikävöimme kaikkia Meadowlandsissa. Sano kaikille, että meillä on ikävä.
Heippa. Rakastan sinua.
Minä ja Sarah koimme sen eri tavoin, vaikka lähtökohdat olivat samat.
Hän sopeutui helpommin. Hän oli puhelias ja ulospäinsuuntautunut.
Mennään katsomaan, mitä Sarah tekee.
Tätä minä sanon vauvakeinuksi.
Yritän uudestaan.
Hän löysi ystäviä nopeammin kuin minä. Hän avautui helpommin.
Katsokaapa kynsiä. Näitä ei ole maalattu.
Ei ainakaan toviin. - Nämä eivät käy laatuun.
Kaipasin elämääni ja urheilujoukkueitani. Minulla oli ikävä koulua ja Mollya.
9. TAMMIKUUTA 2016
JACKIN VIESTI MOLLYLLE
Hei äiti. Tätä ei saa julkistaa. Kaipaan sinua ja rakastan sinua.
Taistele vielä. Haluan kuulla sinusta.
Rakastan sinua kauheasti. Ole kiltti ja soita.
Viesti annettiin medialle.
Pettymys oli kauhea.
Näkökulmani alkoi muuttua.
Aloin etsiä tietoa itse ja selvittää, mitä todella tapahtui.
Hankin omat mielipiteeni ja löysin oman totuuteni.
9 KUUKAUTTA JASONIN KUOLEMASTA
Kun valmistauduimme oikeudenkäyntiin,
kuulimme, että Jack halusi kertoa totuuden.
Järjestimme videohaastattelun -
toimistomme ja Irlannin välille.
Molly käski minun valehdella haastattelijoille.
Miten Molly sai sinut valehtelemaan?
Hän keksi tarinoita isästä.
Hän väitti, että isä oli väkivaltainen.
Sitten hän itki ja sanoi, ettei näkisi meitä enää ikinä.
En ymmärtänyt mitään.
Olen kantanut syyllisyyttä pitkään.
Molly sanoi, että meidät viedään pois, jos emme sano isän lyöneen.
Emmekä koskaan näkisi Mollya. - Miksi olet täällä?
Tätini ja setäni isän puolelta yrittävät viedä minut pois äidiltäni.
Tuomari kuunteli Dragonfly Housen nauhat.
Hänelle kerrottiin myös Jackin mielenmuutoksesta.
Tuomari oli yhtä mieltä kanssamme,
että Jackin ja Sarahin lausunnot olivat kuulopuhetta,
eikä valamiehistö kuulisi niitä.
Sanoin, mitä Molly käski.
Sekä isäni että äitini olivat kuolleet.
En halunnut menettää muita, joten valehtelin.
En koskaan nähnyt isän pahoinpitelevän Mollya.
Pelkäsin ja olin vielä pieni.
Minulla ei ollut muita. Pelkäsin menettäväni Mollyn.
Koen syyllisyyttä, koska tavallaan petin isäni.
Kuvailin ihmistä, joka oli isäni vastakohta.
Kaikkien täytyy kuulla totuus isästäni ihmisenä.
Isä oli hieno ihminen. Hänelle ei olisi pitänyt käydä niin.
Kenenkään ei pitäisi kuolla niin kuin hänen.
Hänet hakattiin kuoliaaksi pihakivellä ja pesäpallomailalla.
Kenenkään ei pitäisi kokea sellaista tuskaa.
Todisteiden perusteella hän yritti paeta, ja he vain jatkoivat.
He eivät lopettaneet. Sitä on vaikea edes ajatella.
Yritin ymmärtää, miksi Jason tapettiin.
Jasonin ja Mollyn välillä on paljon huolestuttavaa kirjeenvaihtoa.
MITÄ VOIN TEHDÄ, ETTÄ OLISIT ONNELLINEN?
VIHAAT JA LYÖT ITSEÄSI, ITKET SUIHKUSSA, OKSENNAT, KIROILET JA HUUDAT MINULLE.
KOEN OLONI RIITTÄMÄTTÖMÄKSI
OLEN ANTANUT SINULLE SYDÄMENI JA LASTENI SYDÄMET
LÄHETTÄJÄ: MOLLY VASTAANOTTAJA: JASON
IHANKO TOTTA? VOIT OLLA SITÄ MIELTÄ.
MINUSTA TUNTUU, ETTÄ TEEN AINA JOTAIN VÄÄRIN.
Suhteessa oli varoitusmerkkejä.
Sain myös viestejä Meadowlandsin asukkailta.
Tämä viesti tuli Messengerin kautta.
"Jason ja Molly olivat juhlissa ennen Jasonin kuolemaa.
Molly vähätteli häntä, haukkui lihavaksi ja sanoi,
että Jason vei ravinnon kaksoseltaan, koska hän syö kahden edestä."
Jason lähti juhlista etuajassa ja vaikutti masentuneelta.
Hän oli puhunut minulle Irlantiin palaamisesta,
koska avioliitossa ei mennyt hyvin.
Hän oli lähettänyt ystävälleen viestin.
JOSKUS VIIHDYN, JOSKUS HALUAN HÄIPYÄ.
TÖISSÄ JA LAPSILLA MENEE HYVIN. MOLLY ON YHÄ HULLU.
HALUATKO VIELÄ TULLA KOTIIN
TOIVOTAAN
PUHUITKO SIITÄ MOLLYLLE
SIITÄ SEURAA AINA KATASTROFI
Kun palat kokoaa yhteen,
suhde oli lopussa, Jason halusi palata kotiin,
ja kaikki tapahtuisi nopeasti.
Molly ei voinut antaa heidän lähteä, koska hän menettäisi kaiken.
HEINÄKUU 2017
2 VUOTTA JASONIN KUOLEMASTA
Murhamysteerissä syytettyinä ovat -
entinen malli ja hänen isänsä, entinen FBI-agentti.
OIKEUDENKÄYNTI ALKAA
En ole syyllistynyt rikokseen.
Koko tappelun aikana oli yksi hetki, jona päätin suojella isääni.
Muuten hän olisi kuollut, ja minut olisi tapettu seuraavaksi.
Pahinta, mitä isä voi nähdä,
on oman lapsen kuolema.
Päätin pelastaa Mollyn, enkä kadu mitään.
Tom halusi...
SYYTTÄJÄN LOPPUPUHEENVUORO
...suojella tytärtään.
Hän ottaa syyn niskoilleen pelastaakseen Mollyn.
Uskomme, että Mollykin on syyllinen.
Hän oli vihainen, koska ei saanut adoptoida lapsia.
Jason oli ostanut talon ja ansaitsi perheen rahat.
Molly oli jumissa.
Tahallisuus on sitä, kun Tom Martens löi pesäpallomailalla,
ja sanoi: "Vihaan häntä!"
Siltä tahallisuus tuntuu.
Miltä tahallisuus tuntuu, kun sitä jaetaan Mollyn pihakivestä?
"Vihaan häntä! Haluan lapset itselleni!"
Siltä tahallisuus tuntuu.
Miltä tahallisuus näyttää?
Sen näkee kuvista, joita Jasonin murskatusta kallosta otettiin.
Jason Corbettin vaimo ja appi -
on tuomittu 20 - 25 vuoden vankeusrangaistuksiin -
syyllisinä tappoon.
Olin täysin sokissa.
Uskoin järjestelmään ja siihen, että totuudella on merkitystä.
Jos en olisi huutanut silloin...
Ehkä hän olisi vain kuristanut vähän, ja olisin selvinnyt.
Tuntui, että...
Isäni palveli maataan koko ikänsä ja oli upea isä.
Nyt hänen loppuelämänsä oli ohi, ja syy oli minun.
Pelkäsimme, että oikeus vapauttaisi syytetyt.
Olemme kiitollisia, että niin ei käynyt.
Aloimme rakentaa elämäämme uudelleen.
Elämä aukeni meille taas.
Tunsin olevani vapaa ja hyvällä tavalla tyhjä.
Miten kehtaatte olla eri mieltä?
Noin. Häviätte silti.
Aloin asettua perheeseen.
Hyvää syntymäpäivää, Sarah ja isoisä
Nämä ovat minun äitini, isäni ja veljeni.
Näytä, miten se tehdään!
Liikutat vain käsivarsia. - Näytä nyt.
Sarah!
Muistan, kun Jack sanoi minua ensi kertaa isäksi.
Hän oli menossa yläkertaan ja huikkasi "Okei, isä".
Se oli hyvin...
Se oli tunteellinen hetki.
Uusperheemme hitsautui yhteen.
Kaikki sujui, kunnes tuli uusi käänne, ja kaikki meni taas pieleen.
Tiedämme, miten Jason Corbett kuoli.
Nyt kerromme, miksi hän kuoli.
Kerromme tarinan, jota ei kerrottu ensimmäisessä oikeudenkäynnissä.
DOUG KINGSBERY MOLLYN ASIANAJAJA
Molly Corbettin sukulaiset pyysivät viemään jutun -
Pohjois-Carolinan muutoksenhakutuomioistuimeen.
Ensimmäiseksi huomasin kuulusteluvideon, jossa Molly puhuu tapahtumayön aamuna.
Montako kertaa teillä on ollut fyysistä riitaa?
En tiedä.
Eikö niitä voi laskea?
Monta kertaa.
Seuraavaksi huomasin, että viranomaiset puhuttivat lapsia -
kotikäynnillä heti seuraavana päivänä.
Molemmat kuvasivat isäänsä kontrolloivaksi ja väkivaltaiseksi.
Kolme päivää myöhemmin he toistavat alkuperäiset lausunnot.
Hän suuttui yksinkertaisista asioista.
Se on pahentunut viime aikoina.
Isä on kiroillut ja huutanut enemmän ja ollut vihaisempi.
Kenenkään tietämättä Jason oli vastikään käynyt lääkärissä.
Hän valitti suuttuvansa usein ilman syytä.
Lähes täsmälleen kuten Jack sanoi.
Ajattelin, että ehkä tätä kannattaa tutkia.
Keksin salasanan. - Kerrohan siitä.
"Galaksi" oli minun ja "riikinkukko" oli Sarahin.
Kuka keksi, että pitäisi olla salasanat? - Isoäiti.
Voisin sanoa puhelimeen "riikinkukko", ja isoäiti tulisi heti meille.
Tennesseestäkö? - Niin.
Milloin hän keksi salasanajutun?
Riikinkukkojuttu oli muutama viikko ennen isän kuolemaa.
Kirjoititko puhelinnumerot johonkin?
Yksi numero on nuken alla.
Heidän isoäitinsä, Sharon Martens, oli huolissaan talon tapahtumista.
Hän pyysi lapsia keksimään koodisanan -
ja antoi lapsille puhelinnumeronsa salaa Jasonilta,
koska he tiesivät, miten hän reagoisi.
Kerro vielä siitä pihakivestä tai tiilestä, jota äitisi käytti.
Olimme ostaneet kukkia istutettavaksi etu- tai takapihalle.
Aioimme maalata sen nätiksi.
Kivi oli äidin huoneessa, koska oli satanut.
Pidätkö yöpöydällä kiveä?
Minun ja lasten piti -
maalata pihakiviä postilaatikon ympärille.
Ei ole sattumaa, että sekä fyysiset että aihetodisteet -
sopivat Tomin ja Mollyn kertomukseen.
Hämmästyin lukiessani,
että tuomari oli suostuteltu poistamaan lasten puheet todisteista.
Miten oikeudenkäynti voisi olla reilu, kun valamiehistö ei kuullut todisteita,
jotka tukivat Mollyn tarinaa?
Syyttäjä argumentoi,
että lapset olivat peruneet alkuperäiset lausuntonsa.
Onko totta vai valetta, että isäsi oli väkivaltainen?
APULAISSYYTTÄJÄ
Valetta.
Mielestäni tämä on törkeä oikeusmurha.
MIKE MOLLYN SETÄ
Jackin haastattelu näyttää harjoitellulta.
Lapset on aivopesty.
Minä tiedän totuuden. Heidän puheensa eivät ole totta.
En tiedä, mitä heidän päässään liikkuu.
Yksi haastattelu tehtiin ammattilaisen johtamana, toista ei.
Hän sanoi, että syyttäjälle piti sanoa... Katosit johonkin.
Ei hätää. Oletko siellä?
Kutsun Davidin paikalle.
Jos asia on tärkeä,
miksei kukaan vaivaudu Irlantiin suorittamaan kunnollista kuulemista?
Hei. - Onko nyt parempi?
Lähden nyt huoneesta. Jatkakaa te.
Molly Corbett istuu 20 - 25 vuoden rangaistusta.
En usko hänen syyllisyyteensä.
31. TAMMIKUUTA 2019
3 VUOTTA JASONIN KUOLEMASTA
Tervetuloa Pohjois-Carolinan muutoksenhakutuomioistuimeen.
Pitää vakuuttaa kolme tuomaria siitä, että on tapahtunut vääryys.
Halusin kiinnittää huomionne siihen, että lasten lausunnot suljettiin pois.
Käräjäoikeuden johtopäätökset olivat selvästi virheellisiä.
Muutoksenhakutuomioistuin päätti, että olimme oikeassa.
Tuomari päätti, että Jason Corbett oli hyökkäävä osapuoli.
Syyttäjä valitti päätöksestä Pohjois-Carolinan korkeimpaan oikeuteen.
Aloitin taas alusta.
Lapsilla oli selkein näkymä isänsä irrationaalisiin raivonpurkauksiin.
Siksi on ongelmallista, että lasten lausunnot hylättiin.
Korkein oikeus harkitsee tuomiota.
Herra suojelkoon osavaltiota ja tuomioistuinta.
Korkein oikeus päätti jutun hyväksemme.
Saimme uuden oikeudenkäynnin.
Tällä kertaa valamiehistö kuulee lasten lausunnot.
Molly Corbettin ja Thomas Martensin tuomiot on hylätty valituksen jälkeen.
Pohjois-Carolinan korkein oikeus on määrännyt uuden oikeudenkäynnin.
Oikeustoimissa oli ollut vakavia puutteita ja nyt ne korjattaisiin.
Olin innoissani. Pääsisin kotiin.
Tänään Molly Corbett ja Tom Martens vapautuivat takuita vastaan.
Miltä vapaus tuntuu? - On hienoa saada palata perheeni luo.
Isä ja tytär lähtivät piirikunnan vankilasta tunnin välein.
Molly pääsi vankilasta ensimmäistä kertaa -
kolmeen ja puoleen vuoteen.
Ei ole reilua,
että he ovat -
vapaalla jalalla.
En pysty keskittymään.
Oikeudenkäynnille ei ole määrätty päivää.
Ei ole...
Ei ole mitään määräpäivää sille, että tämä olisi ohi.
Minun pitää vain olla -
ja antaa elämän valua ohi heidän takiaan.
Tuntuu pahalta, että isäni tappaneet ihmiset -
saavat vapaasti halata vanhempiaan,
kun me saamme nähdä isäämme vain hautausmaalla.
Nyt pitää valmistautua uuteen oikeudenkäyntiin.
Kaikki todistusaineisto on mukana ja koko tarina tulee julki.
Perheväkivalta tulisi julkiseksi.
Se väkivalta, jota minä koin ja josta kärsin.
Näytimme täydelliseltä perheeltä.
Jason ei silti kohdellut minua hyvin.
Hän kuulusteli minulta joka päivä,
mitä tein, kenelle puhuin, ja mitä minulla oli ylläni.
Jos laitoin hiukset uudella tavalla,
hän kysyi, miksi tein niin. "Halusitko ehkä puhua jollekulle?"
Kaikki oli vaarallista.
Hän saattoi kihistä kiukusta,
koska en ollut noudattanut sääntöjä tai olin jossain, missä ei pitänyt olla.
Joskus se johti -
väkivaltaan.
Molly oli kuin haamu entisestään.
Hän ei ollut yhtä iloinen eikä yhtä itsevarma.
Hän oli kuin musertunut.
En ymmärtänyt perheväkivallan laajuutta, mutta nyt ymmärrän.
Hän esti adoption kontrolloidakseen minua. En ymmärtänyt sitä alkuun.
Hän sanoi aina, ettei adoptiolla ollut merkitystä.
Hän tiesi, että avioero ja huoltajuuskysymys -
voisivat tulla kuvioihin, jos adoptoisin lapset.
Hän varmisti, ettei niin kävisi.
Lapset olivat vielä liian nuoria saadakseen päättää mistään,
ja olisin menettänyt heidät.
En halunnut menettää lapsia, ja hän tiesi, etten voisi jättää lapsia.
Perheen asianajaja oli ystäväni naapurustosta.
Hän suositteli, että pitäisin kirjaa sekä väkivallasta -
että äitiydestä ylipäänsä.
Jos avioero tulisi, kun lapset olivat vanhempia,
olisi todisteita siitä, että olin heidän äitinsä.
Hän ehdotti, että nauhoittaisin tilanteita.
Halusin puhua Jackille. - Anteeksi.
Haluan pari minuuttia lasteni kanssa. Sopiiko se sinulle?
17. HELMIKUUTA 2015 MOLLYN NAUHOITUS
Olen pahoillani. - On syytäkin olla.
Järjestin pieniä nauhoituslaitteita ympäri taloa.
Niitä oli sohvapöydän alla,
tiskipöydän reunan alla ja yöpöydässä.
Aioin hallita tilannetta siihen asti, että lasten sana painaisi oikeudessa.
Joskus ajattelin,
että kuolisin ennen sitä.
En koskaan ajatellut, että Jason kuolisi ensin.
TRI SCOTT HAMPTON PERHEVÄKIVALLAN ASIANTUNTIJA
Doug Kingsbery soitti ja pyysi minua avuksi tapaukseen.
Mies on menestyvä liikemies, joka tulee toimeen kaikkien kanssa.
Hän on läpikotaisin leppoisa mies.
Lähisuhdeväkivaltaan syyllistyvillä on usein erilainen julkisivu.
Doug lähetti äänitallenteen perheen illalliselta.
Sanoin, että halusin syödä yhdessä lasten kanssa.
Puhuimme 10 minuuttia sitten. Kysyin, halusitko keittoa.
Luulin, että söisimme yhdessä.
Et ottanut sitä huomioon, koska teet aina mitä haluat.
Sanoin laittavani keittoa lapsille. Kysyin, haluatko sinä.
Sinä vain sivuutit pyyntöni täysin. - En sivuuttanut mitään.
Unohdit pyyntöni. Et välitä lainkaan.
Väkivaltaan syyllistyvä ottaa usein uhrin roolin.
Vaikka Molly miten lepyttelisi ja tarjoutuisi tekemään toisin,
Jason ei lepy, koska hän ei halua ratkaisua,
vaan ongelman, josta valittaa.
"Haluan syödä yhdessä perheen kanssa." Niin minä sanoin. Sinä päätit...
Jack, mene huoneeseesi. - Älä mene. Tule tänne.
Et mene nyt huoneeseesi. Älä käske heitä...
Pitää mennä vessaan. - Voit jäädä siihen.
Voisitko edes katsoa minua? Halusin syödä yhdessä.
Sanoit ruokkivasi lapset. Jätit pyyntöni huomiotta.
Istu syömään. - Et lähetä häntä pois, kun minä puhun.
Sinulla ei ole oikeutta. - "Sinulla ei ole oikeutta."
Hän ei ole lasten adoptioäiti.
Jason käyttää sitä aseena Mollya vastaan.
Voisin laittaa pannukakkuja. - En halua sinulta mitään.
Olet tehnyt selväksi, että haluat erottaa minut lapsistani.
En halua.
Teen samoin. - Kuka haluaa pannareita?
Erona on, että minä pystyn siihen.
Tuo on selvä uhkaus.
"Jos yrität viedä lapset, minä vien heidät pois."
Miksi minun pitää hokea aina samaa? - Ottakaapa te ainekset esiin.
Siinä se taas nähdään! Alat puhua jostain muusta!
Älä leiki tuolilla! - Älkää riidelkö!
Mene omaan huoneeseen. - Hän vain pelästyi, J.
Ihan totta, isä. Hän pelästyi. - Mene.
Jos valamiehistö kuulee todisteet perheväkivallasta,
Tom ja Molly vapautetaan syytteistä.
Ehkä Molly on tarinoinut jotain viisi vuotta sitten.
Tarkoittaako se, ettei Jason pahoinpidellyt häntä?
Tyttäreni ei ole valehtelija, enkä ole minäkään.
Jos joku uskoo niin, niin todistakoon sen.
Saimme kuulla, että Molly oli äänittänyt Jasonia.
Vain Molly tiesi äänityslaitteista.
Hän pystyi hallitsemaan kertomusta.
Molly valmistautui avioeroa ja huoltajuuskiistaa varten.
Voin tehdä sen, mitä sinä yrität.
En minä yritä mitään. - Yritätpäs.
Hän selvästi yrittää tehdä jotain.
Ihmissuhteessa salaisia nauhoituksia tekevä henkilö -
voi manipuloida kontekstia ja saada Jasonin näyttämään pahalta.
Tunnelma kotona muuttui muutama kuukausi ennen isän kuolemaa.
Emme tehneet yhtä paljon perheenä.
Aloin kiinnittää siihen huomiota, kun löysin tallennuslaitteen isän autosta.
Hän järkyttyi nähdessään sen.
Hän kysyi, miltä tuntuisi muuttaa Irlantiin.
Sarah kysyi, tuleeko äiti, ja isä sanoi ei.
Tiesin, ettei Molly pitäisi siitä.
Molly tiesi, että isä voisi viedä meidät pois.
Kaikki, mitä tiedämme Mollysta, viittaa siihen,
että hän tiesi sekä avioliiton että lasten huoltajuuden -
menevän pahempaan päin.
Tarkastellaan Tomin lausuntoa siltä illalta.
Hän kertoi heidän vierailunsa syyn.
Olemme sosiaalisia ihmisiä. Meillä ei ollut viikonloppumenoja.
Päätimme lauantaiaamuna lähteä Mollylle.
Oli kaunis päivä ja ajomatka oli neljä tuntia.
Kuulimme Tennesseestä Tomin ja Sharonin kotiseuduilta,
että he olivat viime hetkellä peruneet iltasuunnitelmansa -
Tomin pomon kanssa.
Emme usko, että Tom tuli paikalle hakatakseen Jasonin kuoliaaksi.
Teoriamme on, että Molly suunnitteli aiheuttavansa riitaa.
Jos Molly saisi Jasonin hermostumaan -
kun vanhemmat olivat paikalla todistajina,
hän voisi hakea lähestymiskieltoa ja saada Jasonin pois kotoaan.
Sitten hän voisi hakea lasten huoltajuutta ja viedä lapset Jasonilta.
Suunnitelma meni pieleen ja muuttui väkivaltaiseksi,
eikä Molly enää välittänyt Jasonin hengestä.
7 VUOTTA JASONIN KUOLEMASTA
Kaikki puhuvat Tom ja Molly Martensista.
Tapaus on aiheuttanut eripuraa Yhdysvaltojen ja Irlannin välille.
Uusintaoikeudenkäyntiä odotetaan -
vuodelle 2022.
On varmasti vaikea kuunnella syytöksiä -
kuollutta veljeä vastaan.
Yksi syy kirjan kirjoittamiseen on se,
että emme voineet puolustaa Jasonia.
Olen taistellut Jasonin puolesta seitsemän vuotta.
Nyt minua odottaa uusintakäsittely.
Puolustus luultavasti kutsuu minut todistajaksi.
He yrittävät luultavasti väittää, että olen aivopessyt Jackin ja Sarahin.
Se on silkkaa valetta.
On täysin omatuntoni vastaista käskeä lasta valehtelemaan.
En tekisi niin koskaan.
Pakkaan ja valmistaudun. Lähdemme aamulla esikäsittelyä varten.
Näemme Martensit ensi kertaa sitten vuoden 2015.
Siitä tulee vaikeaa.
Uusintakäsittely myönnettiin suurelta osin sen vuoksi,
että sanoin isän lyöneen Mollya.
Se on aina mielessäni.
Toivomme, että oikeudenkäynti on pian.
He ovat olleet yli vuoden vapaina.
Oikeuden on korkea aika toteutua.
Haluan olla isäni ja perheeni tukena.
Jason Corbett löydettiin kuolleena kotoaan Pohjois-Carolinassa vuonna 2015.
Hänen sukunsa toivoo, että uuden oikeudenkäynnin päivä -
päätetään tänään esikäsittelyssä.
Näin Mollyn ja Tomin, kun he kävelivät saliin.
He eivät katsoneet minua.
Ajattelin, että en pelkää enää.
Minun ei tarvitse pelätä. En tehnyt mitään väärin.
Valehtelin kyllä.
Olin kahdeksanvuotias.
Uskon, että isäni saa oikeutta.
Tuoreimpien tietojen mukaan -
irlantilaisen liikemiehen Jason Corbettin tapauksen uusi oikeudenkäynti on kesällä.
Suku toivoi, että oikeudenkäynti olisi ennen joulua.
Valitettavasti näin ei ole.
Nyt vain odotamme.
Tämä aiheuttaa meille stressiä.
Toivon, että saan todistaa.
Voin kuvailla valamiehistölle, millaista kotona oikeasti oli,
ja millainen Molly oikeasti oli.
Olen odottanut, että saan kertoa kaiken.
Minulla ei ennen ollut sanoja, joilla kuvailla kaikkea tapahtunutta.
Talo näyttää ulkoa päin aurinkoiselta.
Sisällä kaikki on pimeää ja raskasta.
Suhteeni Mollyyn huononi, kun muutimme Amerikkaan.
Minulla ja Sarahilla oli kuvia biologisesta äidistämme.
Molly otti kuvani ja piilotti sen.
Molly halusi olla ainoa äitimme, eikä häntä ennen saanut olla ketään.
Sarahilla oli läheisempi suhde Mollyn kanssa.
He tekivät kaiken yhdessä.
Hän oli lempilapsi.
Olin läheisempi isän kanssa.
Isä oli kerran työmatkalla, ja sanoin: "Hei sitten, rakastan sinua."
Molly jahtasi minut huoneeseeni.
Hän sotki huoneeni, heitti vaatteet lattialle ja kumosi lipaston.
Kysyin Mollylta autossa,
voisinko aloittaa pesäpallon, koska isä valmensi sitä.
Molly katsoi minua ja sanoi: "Etkö rakasta minua?
Miksi haluat viettää aikaa isäsi kanssa etkä minun kanssani?"
Tuntui kauhealta, koska uskoin satuttaneeni häntä.
En voinut edes kertoa isälle.
Oli vaikea tietää, mikä oli oikein ja mikä väärin,
koska korvaani kuiskutti aina sama henkilö.
Kaipasin jatkuvasti hänen rakkauttaan.
Tein kaikkeni hänen huomionsa eteen. Rakastin häntä.
Rakastimme häntä molemmat.
Luulen, että hän usutti meidät toisiamme vastaan.
Jos minut olisi tuotu tuomarin eteen 13-vuotiaana,
olisin valinnut isän.
Sarah olisi valinnut Mollyn.
Molly vei Sarahin aina pois isän luota.
Hän ei saanut...
Hän ei saanut luoda suhdetta isään.
Mielestäni se oli Mollyn syytä.
MEADOWLANDS POHJOIS-CAROLINA
Kun valmistauduimme uuteen oikeudenkäyntiin,
kuulin Mollyn läheisimmistä ystävistä,
jotka olivat tietoisia Jasonin vihanpurkauksista ja uhkauksista,
ja jotka olivat nähneet Jasonin kontrolloivaa käytöstä.
Se tuki Mollyn kertomaa.
Yksi naisista sanoi,
että Molly oli kertonut Jasonin kuristaneen häntä.
Nainen jatkoi: "Molly pelkäsi,
että Jason oli kuristanut ensimmäisen vaimonsa,
ja että Mollylle voisi käydä samoin."
Mitä ihmettä?
Tieto oli olemassa aina, ensimmäisestä kuulustelusta alkaen.
Hänen ensimmäinen vaimonsa kuoli hämärissä olosuhteissa.
Syyksi arveltiin astmakohtausta.
Se ei tullut esiin muuten vain.
Tom oli huolissaan puhuttuaan Mikey Fitzpatrickille.
TOMIN KUULUSTELU 20 PÄIVÄÄ JASONIN KUOLEMASTA
Äidin puoleiset isovanhemmat olivat käymässä.
Minulla oli tilaisuus keskustella ensimmäisen vaimon isän kanssa.
Hänen nimensä on Mikey Fitzpatrick.
Hän ei ole korkeasti koulutettu, ja häntä on vaikea ymmärtää.
Hänellä on vahva aksentti. Kysyin, mitä hän ajatteli Jasonista.
Hän sanoi: "Luulen, että hän tappoi tyttäreni."
Se oli järkytys.
En tiennyt, oliko hän katkeroitunut -
ja halusi syyttää jotakuta tyttärensä kuolemasta,
vai oliko hänellä syytä uskoa niin.
Hän oli vakavissaan.
Se ei ollut vitsi.
Kukaan ei tutkinut tarkemmin -
Magsin kuolemaan johtaneita syitä.
Ruumiinavauksen tulokset hyväksyttiin, kunnes Doug alkoi tutkia asiaa.
Sain Jasonin ensimmäisen vaimon ruumiinavausraportin.
KUOLEMA SEURASI AKUUTISTA SYDÄMEN VAJAATOIMINNASTA
ASTMAKOHTAUKSEN JÄLKEEN
Lääketieteen asiantuntija luki raportin.
Hän sanoi, ettei Mags kuollut astmakohtaukseen.
"Todisteet osoittavat, että hän kuoli kuristamisen seurauksena."
Kuulimme, että Magsin sisko oli ollut paikalla.
Hänen mukaansa Mags hoki: "Minä kuolen."
Niin käy kuristamisen uhreille, jotka selviävät itse kuristustapahtumasta,
mutta kuolevat vammoihin tunnin sisään.
Mags Corbettin ruumiinavauksessa -
ei löydetty ulkoisia kuristusjälkiä.
EI ULKOISIA JÄLKIÄ
Asiantuntijani mukaan ulkoisiin vammoihin ei kuole.
Kuolema seuraa kaulan sisäisistä vammoista.
Tämä on tärkeää.
Syyttäjän mukaan -
Mollya ei kuristettu, koska hänen kaulassaan ei näy jälkiä.
Asiantuntija käski katsoa kuvia,
jotka poliisi otti tapahtumayönä talon edessä.
Mollyn kaulassa on jälki aivan korvan juuressa.
En ollut huomannut sitä aiemmin. Hänen mukaansa se on kynnen jälki.
Sellainen jää kuristustilanteessa,
kun joko kuristajan kynnet painuvat ihoon -
tai uhri itse yrittää vääntää toisen käsiä irti.
Asiantuntija kysyi, olinko tutkinut Mollyn yöpuvun.
Kysyin, mitä siitä piti tutkia.
Jos uhri menettää tajuntansa, hän menettää myös virtsarakon hallinnan.
Asiantuntija lupasi lyödä vetoa,
että yöpuvun jalkovälistä löytyisi virtsatahra.
Ja niin löytyikin.
Uskon,
että vaimo numero kaksi ei ollut uhri numero kaksi,
koska hänen 65-vuotias isänsä pysäytti tilanteen.
Sekä syyttäjällä että vastaajalla on useita asiantuntijoita todistajina.
Jokainen Magsin ruumiinavausraportin lukenut oli sitä mieltä,
ettei hän kuollut astmakohtaukseen.
Meidän asiantuntijoidemme mukaan siitä ei voi päätellä,
että Jason olisi tappanut hänet.
Se on holtiton johtopäätös eikä sitä tue mikään todiste.
On olemassa pitkä lista sairauksia,
jotka voivat näyttää astmakohtaukselta.
Emme halua valamiehistön kuulevan edes ajatusta siitä,
että Jason olisi kuristanut hänet.
Valamiehistö lakkaisi kuulemasta muuta.
SARAH 17 VUOTTA
Jack ja Sarah ovat varmoja, että heidän lausuntonsa korjaa kaiken.
Vaikka he todistaisivat hienosti ja kantaisivat osuutensa,
tässä voi silti käydä huonosti.
Olemme valmiita neuvottelemaan.
23. LOKAKUUTA 2023
8 VUOTTA JASONIN KUOLEMASTA
Molly Corbett ja Thomas Martens anovat tappoa lievempää surmasyytettä.
Molly Corbett ei kiistä syytettä surmasta,
ja Thomas Martens myönsi syyllisyytensä surmaan.
Hänen esimerkillinen uransa FBI:ssä voi lieventää tuomiota.
En halunnut sopia. Olin valmis käymään oikeutta.
Halusin taistella totuuden puolesta.
Oli kuitenkin mahdollista, että häviäisimme,
ja isä joutuisi viettämään loppuelämänsä vankilassa.
En voinut ottaa sitä riskiä.
Syyttäjän ja vastaajan tiimit esittelevät tapaukseen liittyvät todisteet.
Sitten tuomari päättää tuomioiden pituuden.
Koko maailmani kääntyi taas ylösalaisin ties kuinka monetta kertaa.
He saattavat vapautua heti oikeudenkäynnin jälkeen.
Täysin epäoikeudenmukaista.
Ei isä ansainnut tällaista. Enkä minä.
Se ei ole oikein eikä reilua.
Tuomioistuin kuuli Molly Martens Corbettin ystäviltä ja naapureilta,
että avioliitossa oli riitoja, fyysistä väkivaltaa ja kontrollointia.
Esiin nousi myös kysymyksiä Margaret Corbettin kuolinsyystä.
Asiantuntijoiden mukaan on mahdollista, että hän kuoli rikoksen uhrina.
Tuntui, että isä oli syytettynä. Huomio kiinnittyi isän luonteeseen.
Mollyn asianajajien mukaan biologisen äitini ja isäni kuolemissa -
oli yksi yhteinen tekijä.
Olin herännyt itkien, ja äitini syötti minua kuolinyönään.
Isäni kuolinyönä minä olin herännyt ja mennyt alakertaan.
Miten minua voi syyttää siitä, että molemmat vanhempani kuolivat?
Silloin ymmärsin,
että tämä oli heille vain oikeusjuttu.
He eivät tunne isää eivätkä haluakaan tuntea.
Heidän oli kivuliasta kuulla,
ettei Mags kuollut astmakohtaukseen.
Heille oli väitetty niin aina.
Toivoin, että paljastus tekisi särön heidän aivopesuunsa.
Mutta -
he uskovat yhä, että niin kävi, ja ehkä heidän on vain uskottava niin.
Olen vihainen, koska tiedän, ettei isä tappanut äitiä.
Catherine-täti oli silloin meillä.
Minut olisi pitänyt kutsua todistamaan.
Olin paikalla, kun Mags kuoli.
Kahden jälkeen aamulla Jason koputti makuuhuoneen oveen.
Hän sanoi, että Mags oli saanut astmakohtauksen.
Mags piteli keittiössä rintaansa.
Hänellä oli inhalaattori kädessään.
Jason teki hädissään kaikkensa pelastaakseen Magsin.
Tom Martens väitti puhuneensa Miken kanssa siitä,
miten Mag kuoli Jasonin käsissä.
Koko suku oli raivoissaan, isäni mukaan lukien.
Hän sanoi, ettei sellaista tapahtunut.
Hän sanoi, ettei kuuna päivänä voisi uskoa Jasonia syypääksi.
Heillä oli hyvä avioliitto. He rakastivat toisiaan.
Michael rakasti Jasonia. Hän oli kuin oma poika.
Päätimme, että Michael antaisi lausunnon asianajajalle.
Isäni kuoli syöpään. Puhun nyt hänen puolestaan.
"Michael Fitzpatrickin lausunto.
Tapasin Thomas Martensin vain kerran.
Emme koskaan puhuneet tyttärestäni Margaretista,
enkä sanonut Thomas Martensille, että Jason oli surmannut Margaretin.
Thomas Martensin väitteet ovat täysin valheellisia."
8. MARRASKUUTA 2023
Tuomari kuulee tänään sekä syyttäjän että vastaajan loppupuheenvuorot,
jota voi seurata lopullisen tuomion julistaminen.
Ennen kuin tuomari julistaa lopullisen tuomion,
Jasonin perheenjäsenet saavat puheenvuoron.
Jackilla ja Sarahilla on tärkeimmät puheenvuorot.
Kirjoitin tämän sekä isäni että itseni vuoksi.
Olen 19-vuotias.
Minun on täytynyt vaieta pitkään,
ja olen joutunut kuuntelemaan valheita kahdeksan vuoden ajan.
Tämä on tilaisuuteni kertoa totuus.
Olen tarpeeksi vanha ja tarpeeksi rohkea.
Joku muu on aina puhunut puolestani. Minulle on tärkeää saada puhua itse.
Aion kuunnella "Chicken Fried" -kappaleen.
Soitetaanko kaikille? - Tehdään niin.
Soitimme sitä aina yhdessä.
Tuntui, kuin hän olisi vierelläni.
Yhdessä meissä on voimaa.
Kyllä. - Eikö niin?
Teemme tämän yhdessä. - Kyllä.
Te saatte viimeisen sanan. - Katsokaa minua. Itkun aika on ohi.
Nyt on aika suuttua. Leuka pystyssä ja ryhdikkäästi.
Paskat heistä. He eivät merkitse mitään.
Antaa kuulua, Sarah. Mitä nyt tehdään? - Antaa palaa!
No niin.
Rukoilin lapsena, että heräisin tästä painajaisesta.
UHRIEN LAUSUNNOT
Olen kokenut lapsuuden, teini-iän ja alkavan aikuisuuden ilman isääni.
Älkää antako Molly Martensin naamion huijata.
Hän mursi minut ja syötti minulle valheita.
Teen tämän selväksi. En koskaan nähnyt isäni lyövän Molly Martensia.
Kuka tässä on uhri?
Martensit satuttivat minua esittämällä, että isä oli paha ihminen.
En saa koskaan takaisin sitä, minkä Molly ja Tom Martens veivät.
Olen nähnyt isäni verisen kädenjäljen makuuhuoneen ovessa.
Hänen kuolemassaan ei ollut mitään vapaaehtoista.
Hän ei halunnut lähteä luotamme. Hänet otettiin pois.
Hän oli uhri.
Onneksi isä valitsi minulle hyvät vanhemmat.
He tekivät vaikeista ajoista helpompia.
Vasta Traceyn ja Davidin luona opin, mitä perhe tarkoittaa.
Molly Corbett ja Thomas Martens palaavat vankilaan Jason Corbettin surmasta.
Tuomari antoi heille 51 - 74 kuukauden tuomion...
...kun otetaan huomioon aiempi vankeusaika edellisestä oikeudenkäynnistä lähtien,
heidän tuomionsa on 7 - 8 kuukautta.
Tuomari teki selväksi, että lopullista totuutta oli vaikea löytää,
mutta että lapset olivat täysin syyttömiä.
Molly teki parhaansa lasten kanssa.
Hänen oli vaikea kuulla,
että hän olisi jotenkin satuttanut lapsia.
En usko siihen lainkaan.
En ole pahoinpidellyt lapsiani henkisesti enkä fyysisesti.
Lapsia on käytetty pahuuden työkaluina.
He olivat aseita minua vastaan. Minua haluttiin satuttaa.
Tietävätkö lapset totuuden? En tiedä. Muistavatko he rantaretket?
Muistavatko he Mollyn koululta?
Muistavatko he hänen laittamansa ruoat ja syntymäpäiväjuhlat?
Muistavatko he sen, että hän opetti heidät uimaan?
Muistavatko he?
Jos he muistavat, kuinka he voisivat vihata Mollya?
Molly Corbett ja Thomas Martens vapautuvat tänään vankilasta.
En saa ottaa yhteyttä lapsiin. Se on oikeuden määräys.
Minun tunteeni heidän äitinään -
aiheuttaisivat heille vain tuskaa.
He vihaavat ihmistä, jona he minua pitävät.
He luulevat minua pahaksi ja isäänsä hienoksi ihmiseksi.
En ole enää heidän äitinsä.
Ajattelenko olleeni heidän äitinsä?
Kyllä ajattelen.
Olin toisessa ajassa eläneiden Jackin ja Sarahin äiti.
Sarah, kuinka vanha olet? - Kaksi.
Kaksi ja puoli. - Niin.
Entä sinä?
Neljä ja puoli. - Oletko varma?
Rakastin Mollya.
Rakkauteni ei tee hänestä hyvää äitiä.
Sano: "Heippa, kamera." - Heippa, kamera.
En tunne häntä kohtaan enää mitään. En vihaa häntä.
En halua antaa hänelle mitään valtaa itseeni.
Kiitos.
Ymmärrän, mitä tästä ajatellaan.
"Hän on ollut kahdeksan vuotta isänsä suvun ja ystävien ympäröimänä.
Siksi hän sanoo näin."
Olen aina saanut tehdä omat johtopäätökseni.
Isäni oli sankarini. Ihailin häntä. Hän oli paras ystäväni.
Onpa siinä komea poika.
JASONIN ÄÄNI
Heitä isälle suukko.
Hyvä. Toinenkin vielä.
Mitä sinä teet, isä?
Haen Sarahin ja äidin.
He tulevat Jackin luo.
Hei höpsö. Anna suukko.
Oliko ikävä isiä? - Hei!
Katso, mitä isä toi. - Ostiko isä lahjoja?
Isä oli hieno ihminen. Hän oli hyvä isä.
Hän kannusti minua aina.
Hyvä, Sarah!
Isä ja äiti eivät haluaisi minun murehtivan.
Pitää vain jatkaa eteenpäin -
ja elää sellainen elämä, jota he meille toivoivat.
Isä rakasti minua ja Jackia.
Olimme hänelle kaikki kaikessa.
Olen ylpeä siitä, että olen Jason Corbettin tytär.
Tekstitys: Aino Tolme